ประกาศคณะกรรมการภาพยนตร์และวีดิทัศน์แห่งชาติประกาศคณะกรรมการภาพยนตร์และวีดิทัศน์แห่งชาติเรื่อง หลักเกณฑ์ วิธีการและเงื่อนไข การขออนุญาต และการอนุญาตสร้างภาพยนตร์ต่างประเทศในราชอาณาจักรพ.ศ. ๒๕๕๒ อาศัยอำนาจตามความในมาตรา๒๐ แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการภาพยนตร์และวีดิทัศน์แห่งชาติออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการภาพยนตร์และวีดิทัศน์แห่งชาติเรื่อง หลักเกณฑ์ วิธีการ และเงื่อนไขการขออนุญาตและการอนุญาตสร้างภาพยนตร์ต่างประเทศ ในราชอาณาจักร พ.ศ. ๒๕๕๒ข้อ ๒[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๓ ในประกาศนี้ภาพยนตร์ต่างประเทศหมายความว่า(๑)ภาพยนตร์ที่ใช้ภาษาต่างประเทศทั้งหมดหรือเป็นส่วนใหญ่ในบทภาพยนตร์ต้นฉบับสำหรับการแสดงภาพยนตร์หรือ(๒)ภาพยนตร์ที่ผู้เป็นเจ้าของลิขสิทธิ์มิได้มีสัญชาติไทยเจ้าหน้าที่กำกับดูแลการถ่ายทำหมายความว่าผู้ซึ่งได้รับมอบหมายจากสำนักงานพัฒนาการท่องเที่ยวให้ติดตามกำกับดูแลการสร้างภาพยนตร์ต่างประเทศข้อ ๔ ภาพยนตร์ต่างประเทศที่ต้องขออนุญาตตามประกาศนี้แบ่งเป็น ๓ ประเภท คือ(๑)โฆษณา สารคดี มิวสิควีดิโอ รายการโทรทัศน์ และสื่อประชาสัมพันธ์(๒)ภาพยนตร์ต่างประเทศที่มีสัดส่วนการถ่ายทำในราชอาณาจักรไม่เกินร้อยละสิบของทั้งเรื่องและใช้เวลาถ่ายทำไม่เกินสิบห้าวันในราชอาณาจักรและไม่มีเนื้อหาเป็นการบ่อนทำลาย ขัดต่อความสงบเรียบร้อยหรือศีลธรรมอันดีของประชาชน หรืออาจกระทบกระเทือนต่อความมั่นคงของรัฐและเกียรติภูมิของประเทศไทย(๓)ภาพยนตร์ต่างประเทศที่มีสัดส่วนการถ่ายทำในราชอาณาจักรเกินร้อยละสิบของทั้งเรื่องหรืออาจมีเนื้อหาเป็นการบ่อนทำลายขัดต่อความสงบเรียบร้อย หรือศีลธรรมอันดีของประชาชน หรืออาจกระทบกระเทือนต่อความมั่นคงของรัฐและเกียรติภูมิของประเทศไทยข้อ ๕ ผู้ใดประสงค์จะขออนุญาตสร้างภาพยนตร์ต่างประเทศให้ยื่นคำขออนุญาตต่อสำนักงานพัฒนาการท่องเที่ยวตามแบบ ภต ๑ (F1)ท้ายประกาศนี้ พร้อมทั้งยื่นเอกสารหลักฐานตามที่กำหนดไว้ในแบบดังกล่าวข้อ ๖ ผู้ยื่นขออนุญาตตามข้อ ๕ต้องมีผู้ทำหน้าที่เป็นผู้ประสานงานการถ่ายทำภาพยนตร์ต่างประเทศในประเทศไทยซึ่งผ่านการอบรมและขึ้นทะเบียนเป็นผู้ประสานงานการถ่ายทำภาพยนตร์ต่างประเทศในประเทศไทยจากสำนักงานพัฒนาการท่องเที่ยวกรณีที่ผู้ยื่นขออนุญาตเป็นหน่วยงานของรัฐจะจัดให้มีผู้ประสานงานการถ่ายทำภาพยนตร์ต่างประเทศในประเทศไทยตามวรรคหนึ่งหรือจะให้เจ้าหน้าที่ของหน่วยงานนั้นทำหน้าที่เป็นผู้ประสานงานการถ่ายทำภาพยนตร์เองก็ได้ข้อ ๗ การขออนุญาตสร้างภาพยนตร์ต่างประเทศให้ยื่นขออนุญาตก่อนการถ่ายทำตามระยะเวลา ดังต่อไปนี้(๑)ภาพยนตร์ตามข้อ ๔ (๑) ให้ยื่นก่อนการถ่ายทำไม่น้อยกว่าสามวันทำการ(๒)ภาพยนตร์ตามข้อ ๔ (๒) ให้ยื่นก่อนการถ่ายทำไม่น้อยกว่าห้าวันทำการ(๓)ภาพยนตร์ตามข้อ ๔ (๓) ให้ยื่นก่อนการถ่ายทำไม่น้อยกว่าสิบวันทำการข้อ ๘ เมื่อสำนักงานพัฒนาการท่องเที่ยวได้ตรวจสอบคำขออนุญาตเอกสาร หลักฐานที่ผู้ขออนุญาตได้ยื่นไว้ตามข้อ ๕ แล้วเห็นว่าถูกต้องและครบถ้วนให้ดำเนินการเสนอให้คณะกรรมการพิจารณาภาพยนตร์และวีดิทัศน์พิจารณาให้แล้วเสร็จภายในระยะเวลาดังต่อไปนี้(๑)ภาพยนตร์ตามข้อ ๔ (๑) ให้แล้วเสร็จภายในสามวันทำการ(๒)ภาพยนตร์ตามข้อ ๔ (๒) ให้แล้วเสร็จภายในห้าวันทำการ(๓)ภาพยนตร์ตามข้อ ๔ (๓) ให้แล้วเสร็จภายในสิบวันทำการระยะเวลาในการพิจารณาอนุญาตตามวรรคหนึ่งไม่รวมระยะเวลาที่คณะกรรมการพิจารณาภาพยนตร์และวีดิทัศน์มีคำสั่งให้ผู้ยื่นคำขออนุญาตหรือผู้ประสานงานชี้แจงรายละเอียดหรือส่งเอกสารเพิ่มเติมหรือขอให้หน่วยงานที่เกี่ยวข้องให้ความเห็นเพื่อประกอบการพิจารณาข้อ ๙ ในกรณีที่คณะกรรมการพิจารณาภาพยนตร์และวีดิทัศน์พิจารณาเห็นว่าคำขออนุญาตหรือเอกสารหลักฐานที่ยื่นไว้ตามข้อ๕มีข้อเท็จจริงหรือรายละเอียดไม่เพียงพอต่อการพิจารณาให้แจ้งผู้ยื่นขออนุญาตหรือผู้ประสานงานชี้แจงรายละเอียดข้อเท็จจริงเพิ่มเติมหรือส่งเอกสารข้อมูลเพิ่มเติมเพื่อประกอบการพิจารณาได้หากการสร้างหรือถ่ายทำภาพยนตร์ดังกล่าวมีบท เนื้อหาหรือฉากเกี่ยวข้องกับหน่วยงานอื่นใด คณะกรรมการพิจารณาภาพยนตร์และวีดิทัศน์อาจขอความเห็นจากหน่วยงานที่เกี่ยวข้องเพื่อประกอบการพิจารณาได้ข้อ ๑๐ ในกรณีที่คณะกรรมการพิจารณาภาพยนตร์และวีดิทัศน์พิจารณาแล้วเห็นว่าเค้าโครง เรื่องย่อ บทภาพยนตร์ บทสนทนาและลักษณะหรือรูปแบบของฉากที่จะถ่ายทำ หรือจะสร้าง หรือตกแต่งรวมทั้งสถานที่ที่ใช้ในการถ่ายทำ ไม่มีเนื้อหาในลักษณะบ่อนทำลายหรือขัดต่อความสงบเรียบร้อย หรือศีลธรรมอันดีของประชาชนหรือไม่ส่งผลกระทบต่อความมั่นคง สิ่งแวดล้อม และเกียรติภูมิของประเทศไทยหรือมีเนื้อหาดังกล่าวและผู้ยื่นขออนุญาตได้ปรับปรุงหรือแก้ไขเนื้อหาหรือฉากบางส่วนในบทภาพยนตร์ออกให้คณะกรรมการพิจารณาภาพยนตร์และวีดิทัศน์พิจารณาอนุญาตได้ข้อ ๑๑ ให้สำนักงานพัฒนาการท่องเที่ยวมีหนังสือแจ้งผลการพิจารณาตามข้อ ๑๐ ให้ผู้ยื่นขออนุญาตทราบภายในสามวันทำการนับจากวันที่คณะกรรมการพิจารณาภาพยนตร์และวีดิทัศน์มีคำสั่งข้อ ๑๒ ผู้ได้รับอนุญาตให้สร้างภาพยนตร์ต่างประเทศต้องยินยอมให้เจ้าหน้าที่กำกับดูแลการถ่ายทำติดตามกำกับดูแลการสร้างภาพยนตร์ให้เป็นไปตามที่ได้รับอนุญาตจนกว่าจะเสร็จสิ้นโดยผู้ได้รับอนุญาตเป็นผู้รับผิดชอบค่าใช้จ่ายของเจ้าหน้าที่กำกับดูแลการถ่ายทำตามหลักเกณฑ์ที่สำนักงานพัฒนาการท่องเที่ยวกำหนดข้อ ๑๓ ก่อนเริ่มการถ่ายทำภาพยนตร์ผู้ประสานงานต้องแจ้งกำหนดเวลาการถ่ายทำและสถานที่ถ่ายทำให้เจ้าหน้าที่กำกับดูแลการถ่ายทำทราบล่วงหน้าไม่น้อยกว่าสองวันทำการผู้รับอนุญาตต้องดำเนินการสร้างภาพยนตร์ตามบทภาพยนตร์และเค้าโครง ตลอดจนเงื่อนไขที่ได้รับอนุญาต โดยคำนึงถึงความเหมาะสมกับสถานการณ์สภาพสังคม และสิ่งแวดล้อม ณ จุดถ่ายทำในขณะถ่ายทำภาพยนตร์หากผู้รับอนุญาตหรือผู้ถ่ายทำภาพยนตร์มีความจำเป็นต้องเปลี่ยนสถานที่ถ่ายทำหรือจำเป็นต้องแก้ไขบทภาพยนตร์ที่ได้รับอนุญาตไว้ซึ่งไม่ใช่การเปลี่ยนแปลงแก้ไขในสาระสำคัญให้กระทำได้ต่อเมื่อได้รับอนุญาตจากเจ้าหน้าที่กำกับดูแลการถ่ายทำข้อ ๑๔ ในกรณีที่ผู้ได้รับอนุญาตสร้างภาพยนตร์ดำเนินการสร้างภาพยนตร์ ขัดต่อมาตรา ๒๑ หรือมาตรา ๒๓แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ หรือไม่เป็นไปตามที่ได้รับอนุญาตให้เจ้าหน้าที่กำกับดูแลการถ่ายทำแจ้งให้พนักงานเจ้าหน้าที่พิจารณาดำเนินการหรือสั่งการตามมาตรา ๖๑ ประกอบกับมาตรา ๖๓แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ ต่อไปข้อ ๑๕ เมื่อเสร็จสิ้นการถ่ายทำภาพยนตร์ในแต่ละวันให้ผู้ได้รับอนุญาตหรือผู้ถ่ายทำภาพยนตร์นำวัสดุที่ใช้ในการบันทึกภาพยนตร์ดังกล่าวให้เจ้าหน้าที่กำกับดูแลการถ่ายทำลงลายมือชื่อกำกับไว้ตามหลักเกณฑ์ที่สำนักงานพัฒนาการท่องเที่ยวกำหนดประกาศ ณ วันที่ ๑๙สิงหาคม พ.ศ. ๒๕๕๒กอร์ปศักดิ์ สภาวสุรองนายกรัฐมนตรีปฏิบัติราชการแทนนายกรัฐมนตรีประธานกรรมการภาพยนตร์และวีดิทัศน์แห่งชาติ[เอกสารแนบท้าย]๑.APPLICATION FORM FOR FILMING IN THAILAND (แบบ ภต.๑ (F 1))๒.List of Document Attached with Filming Application ภต.๑ (F 1)๓.แบบคำขออนุญาตสร้างภาพยนตร์ต่างประเทศในประเทศไทย (แบบ ภต.๑ (F 1))๔.เอกสารหลักฐานประกอบแบบ ภต.๑ (F 1) ขออนุญาตสร้างภาพยนตร์ต่างประเทศในราชอาณาจักร(ดูข้อมูลจากภาพกฎหมาย)ปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๖/ตอนพิเศษ ๑๖๖ ง/หน้า ๑๓/๑๓ พฤศจิกายน ๒๕๕๒